02011D0163 — LV — 11.08.2022 — 021.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS LĒMUMS (2011. gada 16. marts), ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (izziņots ar dokumenta numuru C(2011) 1630) (Dokuments attiecas uz EEZ) (2011/163/ES) (OV L 070, 17.3.2011., 40. lpp)

Grozīts ar:





Labots ar:









▼B

KOMISIJAS LĒMUMS

(2011. gada 16. marts),

ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis

(izziņots ar dokumenta numuru C(2011) 1630)

(Dokuments attiecas uz EEZ)

(2011/163/ES)







1. pants

Direktīvas 96/23/EK 29. pantā paredzētie plāni, ko Komisijai iesniegušas pielikuma tabulā minētās trešās valstis, ir apstiprināti attiecībā uz dzīvniekiem un dzīvnieku izcelsmes produktiem, kas paredzēti lietošanai uzturā un šajā tabulā atzīmēti ar “X”.

2. pants

▼M19

1. Trešās valstis, kas izmanto izejvielas, kuras importētas no citām trešām valstīm, kas saskaņā ar šo lēmumu apstiprinātas dzīvnieku izcelsmes pārtikas ražošanai, vai kuras importētas no dalībvalstīm eksportēšanai uz Savienību, – izņemot apvalku ražošanai izmantotās izejvielas –, un kas attiecībā uz šīm izejvielām nevar uzrādīt atlieku pārraudzības plānu, kas līdzvērtīgs Direktīvas 96/23/EK 7. pantā minētajam, plānā iekļauj šādu paziņojumu: “[Trešās valsts] kompetentā iestāde nodrošina, ka lietošanai uzturā paredzēti dzīvnieku izcelsmes produkti, kas eksportēti uz Eiropas Savienību, jo īpaši produkti, kas ražoti no izejvielām, kuras importētas [trešā valstī], nāk tikai no tādiem uzņēmumiem, kas iekļauti sarakstos saskaņā ar Komisijas Deleģētās regulas (ES) 2019/625 ( 1 ) 5. pantu un kur ir iedibinātas uzticamas procedūras, kuras garantē, ka šādā pārtikā izmantotās dzīvnieku izcelsmes izejvielas ir iegūtas tikai Eiropas Savienības dalībvalstīs vai tajās trešās valstīs, kas saistībā ar attiecīgo izejvielu minētas Lēmuma 2011/163/ES pielikumā, bez ierobežojošās zemsvītras piezīmes, kura noteikta lēmuma 2. panta 2. punktā.

Eksportēšanai uz Savienību paredzētu apvalku ražošanai trešās valstis drīkst izmantot izejvielas, kas importētas no citām trešām valstīm, no kurām saskaņā ar Īstenošanas regulu (ES) 2021/404 un (ES) 2021/405 ir atļauts Savienībā ievest svaigu gaļu vai noteiktus gaļas produktus un apstrādātus kuņģus, pūšļus un zarnas.

Trešo valsti, kas plāno apvalkus eksportēt uz Savienību, norāda Īstenošanas regulas (ES) 2021/404 un (ES) 2021/405 sarakstos attiecībā uz apvalkiem, kā arī Lēmuma 2011/163/ES pielikumā (attiecībā uz apvalkiem). Turklāt uzņēmumus, no kuriem apvalki tiks eksportēti uz Savienību, norāda sarakstā saskaņā ar Deleģētās regulas (ES) 2019/625 5. pantu.

▼B

2. Šā lēmuma pielikumā ierakstā par trešo valsti, kas eksportē lietošanai uzturā paredzētus dzīvnieku izcelsmes produktus, kas ražoti tikai no dzīvnieku izcelsmes izejvielām, kuras iegūtas Savienības dalībvalstīs vai trešās valstīs, kuras sniegušas plānu saskaņā ar Direktīvas 96/23/EK 29. pantu, iekļauj šādu zemsvītras piezīmi par ierobežojumu: “Saskaņā ar 2. pantu trešās valstis, kuras izmanto tikai izejvielas, kas iegūtas vai nu no citām trešām valstīm, kuras apstiprinātas šādu izejvielu importam uz Savienību, vai arī no dalībvalstīm.”

▼M22

2.a pants

Trešās valstis, kas attiecībā uz dzīvniekiem un dzīvnieku izcelsmes produktiem nav iesniegušas atlieku pārraudzības plānu, bet, balstoties uz trešās valsts pieprasījumu, plāno uz Savienību eksportēt dzīvnieku izcelsmes produktus, kas sagatavoti, izmantojot dzīvnieku izcelsmes izejvielas, kuras iegūtas no dalībvalsts vai trešās valsts, kas iesniegusi atlieku pārraudzības plānu saskaņā ar Direktīvas 96/23/EK 29. pantu, šā lēmuma pielikuma tabulā atzīmē ar “Δ”, ar ko apzīmē trīsstūrveida tirdzniecību.

2.b pants

Trešās valstis, kuras nav iesniegušas atlieku uzraudzības plānu attiecībā uz liellopiem, aitām/kazām, cūkām, zirgiem vai mājputniem, bet kuras, balstoties uz trešās valsts pieprasījumu, plāno uz Savienību eksportēt kombinētus produktus, kuros izmantoti no minēto sugu dzīvniekiem iegūti dzīvnieku izcelsmes pārstrādes produkti, kas iegūti no dalībvalsts vai apstiprinātas trešās valsts, vienīgi attiecībā uz relevanto dzīvnieku sugu pielikuma tabulas slejā ir atzīmētas ar “O”.

2.c pants

Balstoties uz trešās valsts pieprasījumu, trešās valstis, kas pielikuma tabulā atzīmētas ar “X” attiecībā uz kādu no kategorijām “Akvakultūras produkti”, “Piens” vai “Olas”, minētajā tabulā attiecībā uz pārējām šīm kategorijām ir atzīmētas ar “O”.

2.d pants

Visas trešās valstis, kas attiecībā uz dzīvām, atdzesētām, saldētām vai pārstrādātām gliemenēm, adatādaiņiem, tunikātiem un jūras gliemežiem ir norādītas Īstenošanas regulas (ES) 2021/405 VIII pielikuma sarakstā, šā lēmuma pielikuma tabulā ir atzīmētas ar “M”, ar ko apzīmē moluskus jeb gliemjus.

2.e pants

Visas trešās valstis, kas ražo kombinētus produktus no pārstrādes produktiem, kuri iegūti no gliemjiem, ciktāl pārstrādāto gliemeņu izcelsme ir dalībvalstīs vai trešās valstīs, kuras norādītas Īstenošanas regulas (ES) 2021/405 VIII pielikuma sarakstā, šā lēmuma pielikuma tabulas slejā “Akvakultūra” ir atzīmētas ar “P”, ar ko apzīmē pārstrādes produktus, kuri iegūti no gliemjiem.

▼B

3. pants

1. Pārejas periodā līdz 2011. gada 30. aprīlim dalībvalstis pieņem trušu un saimniecībā audzētu medījumdzīvnieku sūtījumus no Urugvajas un zirgu produktu sūtījumus no Ukrainas, ja importētājs var pierādīt, ka šādi sūtījumi sertificēti un nosūtīti saskaņā ar Lēmumu 2004/432/EK no Urugvajas vai Ukrainas uz Savienību pirms 2011. gada 15. marta.

2. Pārejas periodā līdz 2011. gada 25. martam dalībvalstis pieņem kaušanai paredzētu zirgu sūtījumus no Bijušās Dienvidslāvijas Maķedonijas Republikas, Krievijas vai Ukrainas, ja šādu dzīvnieku importētājs var pierādīt, ka tie sertificēti un nosūtīti saskaņā ar Lēmumu 2004/432/EK no Bijušās Dienvidslāvijas Maķedonijas Republikas, Krievijas un Ukrainas uz Savienību pirms 2011. gada 15. marta.

4. pants

Lēmumu 2004/432/EK atceļ.

5. pants

Šis lēmums ir adresēts dalībvalstīm.

To piemēro no 2011. gada 15. marta.

▼M22









PIELIKUMS